CELEX: 62010CA0454
Language: lt
Date: 2011-11-17 00:00:00
Title: Byla C-454/10: 2011 m. lapkričio 17 d. Teisingumo Teismo (antroji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) Oliver Jestel prieš Hauptzollamt Aachen (Bendrijos muitinės kodeksas — 202 straipsnio 3 dalies antra įtrauka — Skolos muitinei atsiradimas dėl neteisėto prekių įvežimo — Skolininko sąvoka — Dalyvavimas neteisėtai įvežant — Asmuo, kuris sudarant neteisėtai įvežtų prekių pirkimo-pardavimo sutartis veikia kaip tarpininkas)

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/18
            
         
      2011 m. lapkričio 17 d. Teisingumo Teismo (antroji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Oliver Jestel prieš Hauptzollamt Aachen
      
      (Byla C-454/10) (1)
      
      (Bendrijos muitinės kodeksas - 202 straipsnio 3 dalies antra įtrauka - Skolos muitinei atsiradimas dėl neteisėto prekių įvežimo - Skolininko sąvoka - Dalyvavimas neteisėtai įvežant - Asmuo, kuris sudarant neteisėtai įvežtų prekių pirkimo-pardavimo sutartis veikia kaip tarpininkas)
      (2012/C 25/29)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesfinanzhof
      
      
         Šalys pagrindinėje byloje
      
      
         Ieškovas: Oliver Jestel
      
         Atsakovė: Hauptzollamt Aachen
      
         Dalykas
      
      Prašymas priimti prejudicinį sprendimą — Bundesfinanzhof — 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307) 202 straipsnio 3 dalies antrosios įtraukos aiškinimas — Muitinės skolos atsiradimas neteisėtai įvežus prekes į Sąjungos muitinės teritoriją — Asmuo, tarpininkavęs sudarant pirkimo–pardavimo sutartis dėl prekių, kurios buvo neteisėtai įvežtos, tačiau tiesiogiai nebendradarbiavęs minėtas prekes įvežant — Sąlygos, kuriomis toks asmuo gali būti laikomas šios muitinės skolos skolininku.
      
         Rezoliucinė dalis
      
      1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 202 straipsnio 3 dalies antra įtrauka turi būti aiškinama taip, jog skolininku, atsakingu už skolą muitinei, atsiradusią dėl neteisėto prekių įvežimo į Sąjungos muitų teritoriją, laikytinas asmuo, kuris, nors tiesiogiai ir neprisidėjo prie šio įvežimo, dalyvavo kaip šių prekių pirkimo-pardavimo sutarčių sudarymo tarpininkas, jei šis asmuo žinojo arba, yra pagrindo manyti, turėjo žinoti, jog šis įvežimas bus neteisėtas, o tai turi nustatyti prašymą priimti prejudicinį sprendimą pateikęs teismas.
      
         (1)  OL C 317, 2010 11 20.